《同友登京口避风馆高阁望江题壁》
清代·陈玉璂

衮衮登楼兴，披襟坐上头。果知天地大，不尽古今愁。

孤塔烟中断，诸峰波面浮。凭栏一长啸，明月夜横秋。

作者简介：陈玉璂约公元一六八一年前后在世字赓明，号椒峰，江苏武进人。生卒年均不详，约清圣祖康熙二十年前后在世。少有大志，凡天文、地志、兵刑、礼乐、河渠、赋役等等，皆研究明悉。康熙六年（公元一六六七年）进士，授内阁中书。十八年，试“博学鸿儒”科，罢归。玉璂苦学不息，夜中两眸欲合，辄以艾灼臂。为诗文下笔千言，旬日问动至盈尺，时称俊才。著有学文堂集四十三卷，及史论数百卷，（均清史列传）并行于世。